b'\n_START_ARTICLE_\n\xc5\xa0itake\n_START_PARAGRAPH_\nMirisna aniska (Lentinula edodes) poznata i kao Shiitake ili \xc5\xa0itake gljiva je  jestiva  gljiva,udoma\xc4\x87ena u isto\xc4\x8dnoj Aziji,gdje  se  uzgaja i koristi kao  hrana  i  lijek u  brojnim azijskim  zemljama  , a ve\xc4\x87  vi\xc5\xa1e od 20 godina i u  cijelom  svijetu.\n_START_SECTION_\nTaksonomja i nazivlje\n_START_PARAGRAPH_\nNaziv \xc5\xa1itake dolazi od japanskog  imena ove  gljive, shiitake. poslu\xc5\xa1ajte [\xe2\x96\xb6] (kanji: \xe6\xa4\x8e\xe8\x8c\xb8). Shii u japanskom jeziku ozna\xc4\x8dava  stablo Castanopsis cuspidata , koje  se u vidu trupaca  koristi kao  podloga  za uzgoj, i rije\xc4\x8di  take koja  ozna\xc4\x8dava gljivu.\n_START_SECTION_\nUzgoj\n_START_PARAGRAPH_\nMirisna aniska se profesionalno uzgaja na oblicama bjelogori\xc4\x8dnog drve\xc4\x87a ili na supstratu baziranom na piljevini bjelogori\xc4\x8dnog drve\xc4\x87a s raznim dodacima. Zbog osjetljivosti supstrata na kontaminaciju drugim organizmima kao i sporosti rasta micelija Mirisne aniske supstrat je potrebno prije naseljavanja sterilizirati za razliku od supstrata koji se upotrebljava za uzgoj nekih drugih vrsta gljiva gdje je pasterizacija dovoljna.\n_START_SECTION_\nLjekovitost\n_START_PARAGRAPH_\nEkstrakti iz razli\xc4\x8ditih ljekovitih gljiva (Lentinus edodes, Grifola frondosa i Coriolus (Trametes) versicolor), posebice njihove odgovaraju\xc4\x87e mje\xc5\xa1avine, va\xc5\xbene su za odabiranje najboljih me\xc4\x91u njima za tretman ili \xc4\x8dak prevenciju razli\xc4\x8ditih patolo\xc5\xa1kih aberacija, uklju\xc4\x8duju\xc4\x87i i rak.'